Katarina Naumanen

Katarina Naumanen (s. 24. heinäkuuta 1995 Nurmes  Suomen Palloliitto, 22.8.2013. Viitattu 21.6.2014.) on suomalainen jalkapalloilija. Hän edustaa Kansallisessa Liigassa kaudella 2022 Helsingin Jalkapalloklubia, jossa hän pelasi aiemminkin kausina 2016–2018. Hän on edustanut liigatasolla myös Kuopion MimmiFutista kaudella 2011, kuopiolaista Pallokissoja kausina 2012–2015, norjalaista Stabækia ja Kuopion Palloseuraa kaudella 2019 sekä espoolaisseura FC Honkaa kausina 2020–2021. Pelipaikaltaan hän on puolustaja. Hän voitti Suomen Cupin vuonna 2017.

Ensimmäisen naisten maaottelunsa Naumanen pelasi helmikuussa 2014. Huhtikuun 2018 loppuun mennessä hän on pelannut 16 naisten maaottelua. Vuonna 2013 hän pelasi alle 19-vuotiaiden EM-kilpailuissa, joissa Suomi selviytyi välieriin. UEFA. Vuonna 2014 hän pelasi alle 20-vuotiaiden MM-kilpailuissa. Jalkapalloura päättyi loukkaantumisiin.

Naumanen valittiin toukokuussa 2022 Suomen Olympiakomitean hallitukseen loppukauden ajaksi hallituksesta eronneen Anni Vuohijoen tilalle. Naumanen on koulukseltaan ekonomi Aalto-yliopistosta. Hän on työskennellyt vuoden 2025 alusta kauppiaana Pieksämäen K-Raudassa.

 Lähteet 

 Suomen Palloliitto -tilasto: Katarina Naumanen

Luokka:Suomalaiset jalkapalloilijat
Luokka:Vuonna 1995 syntyneet
Luokka:Elävät henkilöt